armvectores/hy_wikipedia_2023 huggingface dataset:
Մոնակոն Եվրատեսիլ երգի մրցույթում

Մոնակոն առաջին առաջին անգամ հանդես է եկել Եվրատեսիլ երգի մրցույթում 1959 թվականին, առաջին պատվիրակը եղել է Ժակ Պիլսը «Իմ ընկերը Պիրոթ» երգով, որը հավաքել է 1 միավոր՝ գրավելով 11-րդ հորիզոնականը։ Ընդհանուր առմամբ, Մոնակոն մասնակցել է մրցույթին 24 անգամ։ Երկրի լավագույն արդյունքը առաջին տեղն է. 1971 թվականին երկրին հաղթանակ է բերել երգչուհի Սևերինը՝ կատարելով «Un banc, un arbre, une rue» («նստարան, ծառ, փողոց») ֆրանսերեն երգը՝ հավաքելով 128 միավոր, այդ թվում 6 անգամ ստանալով ամենաբար գնահատականը (10 միավոր)՝ Գերմանիայից, Նորվեգիայից, Բելգիայից, Շվեյցարիայից, Շվեդիայից և Հարավսլավիայից։ 1962 թվականի մրցույթում Մոնակոն հայտնվել է երկրորդ հորիզոնականում, և երեք անգամ զբաղեցրել է երրորդ հորիզոնականը՝ 1960, 1964 և 1976 թվականներին։  
Եզրափակչին մասնակցության 21 տարվա ընթացքում Մոնակոն ստացել է 738 միավոր, իսկ կիսաեզրափակչում՝ 46 միավոր։


== Մասնակիցներ ==


== Ծանոթագրություններ ==
Ազգագրական շրջան

Ազգագրական շրջան (մարզ), աշխարհագրական վայր, ուր պատմականորեն համատեղ բնակվող առանձին ժողովուրդների կամ նույն ժողովրդի տարբեր ազգագրական խմբերի տևական և փոխադարձ շփման հետևանքով առաջանում են որոշակի տնտեսա-մշակութային ընդհանրություններ։


== Պատմա–ազգագրական շրջան ==
Ազգագրական շրջանը պատմական կատեգորիա է, ուստի սովորաբար կոչվում է պատմա-ազգագրական շրջան կամ մարզ։ Օրինակ, Կովկասը համարվում է պատմա-ազգագրական առանձին շրջան, որի մեջ մտնում են տարբեր լեզվաընտանիքների (իբերո-կովկասյան, հնդեվրոպական, ալթայան և այլն) պատկանող և անցյալում հասարակական զարգացման տարբեր մակարդակ ունեցող մոտ 40 մեծ ու փոքր ժողովուրդներ, որոնք, սակայն, ունեն պատմականորեն կազմավորված տնտեսության, մշակույթի, կենցաղի ու սովորույթների ընդհանրություններ։
Կովկասն ունի նաև միմյանցից զանազանվող երկու ենթամարզ՝

Հյուսիս–Կովկասյան (ներառյալ Դաղստանը)
Անդրկովկասյան։


=== Հյուսիս–Կովկասյան ===
Հյուսիս–Կովկասյանը բաժանվում է երկու (բուն Հյուսիս–Կովկասյան և Դաղստանյան), մյուսը՝ երեք (Հայկական, Վրացական և Ադրբեջանական) ազգագրական շրջանի։
Դրանք էլ բաժանվում են ենթաշրջանների։ Հայկական բարձրավանդակի ազգագրական շրջանը ամփոփում է 8 ենթաշրջան՝

Փոքր Հայք,
Ծոփք–Աղձնիք,
Տուրուբերան,
Վասպուրական,
Այրարատ,
Սյունիք-Արցախ,
Գուգարք,
Բարձր Հայք։


== Կազմավորում ==
Այդ ենթաշրջանները կազմավորվել են հիմնականում գլխավոր բնաերկրագործական գոտիների շուրջը՝ հնագույն տոհմա-ցեղային խմբավորումների հիման վրա։ Հայկական բարձրավանդակի ենթաշրջանների մեջ անցյալում, հայերի հետ մեկտեղ, մտել են նաև քրդեր, հույներ, ասորիներ, վրացիներ, թուրքեր, պարսիկներ և ուրիշներ, որոնք ընդհանուր առմամբ կրել են տվյալ ենթաշրջանի պատմա-մշակութային ազդեցությունը՝ որպես տևական համատեղ բնակության արգասիք (տնտեսական զբաղմունքների, նյութական, մասամբ նաև հոգևոր մշակույթի համանուն տարրերի առկայությունը, մայրենի լեզվից բացի, համատեղ բնակվող մեկ կամ ավելի ժողովուրդների լեզվին տիրապետելը և այլն)։ Ինչպես տվյալ ենթաշրջանի հայերը, այնպես էլ այլազգիները միաժամանակ ունեցել են իրենց ուրույն մշակութային ու կենցաղային առանձնահատկությունների ամբողջությունը և մայրենի լեզվի բարբառը։
Լևենտ (Ստամբուլ)

Անվան այլ կիրառումների համար տե՛ս՝ Լևենտ (այլ կիրառումներ)Լևենտ (թուրքերեն՝ Levent), Ստամբուլի գործարար կենտրոնը, որը տեղակայված է Ստամբուլի եվրոպական հատվածում։ Գտնվում է Բեշիկթաշ թաղամասի կազմում, որը տեղակայված է Ոսկեղջյուրի հյուսիսային մասում՝ Բոսֆորի արևմտյան ափին։ Լևենտը մրցակցում է հարևանությամբ տեղակայված Մասլակ թաղամասի հետ՝ էլիտար երկնաքերերի կառուցման քանակով։ Լևենտում է գտնվում Ստամբուլի ամենաբարձր երկնաքերը՝ 54 հարկանի «Սապֆիրը», որը ունի 261 մետր բարձրություն, ներառյալ նաև ծայրաձողը։


== Անվան ծագում ==

«Լևենտ» բառը ունի մի քանի նշանակություն։ Լևենտը Թուրքիայում տարածված տղամարդու անուն է։ Բառը առաջացել է Levend բառից, որը Օսմանյան կայսրությունում նշանակում էր «ծովային զինվոր», որն էլ իր հերթին առաջացել է Levantino (լեվանտացի) բառից, որն էլ իտալերենում նշանակում է «մարդ Լեվանտից» (Արևելյան Միջերկրականից)։ Ջենովացիները և վենետիկցիները, որոնք Ստամբուլում հիմնել էին իրենց գաղութները, թուրք նավագնացներին անվանում էին Levend։ Այս բառը թուրքերենում սկսվել է օգտագործվել սկսած 16-րդ դարից։
18-րդ դարում այս անվանումը սկսեց կիրառվել Ստամբուլի արվարձաններում, քանի որ XVIII—XIX դարերում օսմանյան նավատորմի ծովակալ Ջեզաիրլի Գազի Հասան փաշան այնտեղ կառուցեց ռազմածովային ուժերի զորանոցներ։
Մոտակա Իստինյե թաղամասը, որը գտնվում է Բոսֆորի եվրոպական ափին, նույնպես եղել է կարևոր ռազմաստրատեգիական տարածք և այստեղ կառուցվել են մեծ քանակությամբ նավաշինարաններ։ Ռազմական նշանակության մյուս կարևոր օբյեկտները տեղակայված են եղել Ստամբուլի ասիական հատվածում։ 


== Պատկերասրահ ==

		
		
		
		
		
		
		


== Ծանոթագրություններ ==
Մոգադիշո

Մոգադիշո ( արաբ․՝ مقديشو‎‎, իտալերեն՝ Mogadiscio),Սոմալիի մայրաքաղաք, ամենամեծ քաղաքն ու հիմնական նավահանգիստը։ Գտնվում է Հնդկական օվկիանոսի ափին՝ Բանաադիր շրջանում ։ Քաղաքը դարեր շարունակ եղել է կարևոր նավահանգիստ։ Բնակչությունը՝ 2 120 000 մարդ (2015): Տարածքը՝ 91կմ քառ։


== Ստուգաբանություն ==
Մոգադիշո անունը ծագել է պարսկերեն Maq'ad-i-Shah (مقعد شاه)բառից, որը նշանակում է վայր,որտեղ գտնվում է շահը:Սա քաղաքի վրա վաղ պարսկական ազդեցության արտացոլումն է ։  Քաղաքը հայտնի է նաև Համար անունով (англ. Hamar).


== Պատմություն ==


=== Միջնադար ===
Դեռևս հին ժամանակներում Մոգադիշոյի տարածքով են անցել կարևոր առևտրային երթուղիներ։ Արաբական թերակղզու մուսուլմանները Մոգադիշոն գաղութացրել են IX դարի վերջին (Ալ-Յակուբիի վկայություն, 893 թվական)։ Շուտով Մոգադիշոն դառնում է տարածաշրջանային կենտրոն։ Այդ ժամանակ  Սոմալիի հողերի մեծ մասն անպտուղ էր, Մոգադիշոյի հողերն ավելի հարմար էր գյուղատնտեսության համար և կարող է կերակրել ավելի շատ բնակիչներ. Սա նաև Արևելյան Աֆրիկայի ամենահյուսիսային կետն էր , որտեղ հարմարավետ խորշ կար։
Սկսած 1000 թվականից ավելաում է առևտրուրը սուահիլցիների հետ, որը դրական անդրադարձ է ունենում քաղաքի էկոնոմիկայի վրա։ 1269 թվականին կառուցված Ֆարխ-ադ-Դինա պատմական մզկիթը մինչ օրս պահպանվում  է ։
Հնագիտական պեղումների ժամանակ հայտնաբերվել են բազմաթիվ մետաղադրամներ Չինաստանից, Շրի Լանկայից և Վիետնամից ։  Շատ մետաղադրամներ պատկանում են Սուն դինաստիային։ Այդ ժամանակ Սուահիլի քաղաք-պետությունները ներմուծեցին արաբական խեցեղեն, չինական ճենապակի և հնդկական հագուստներ։ Արտահանվել է անտառանյութ, փղոսկր, սադափ, երկաթ և ստրուկներ ։


=== Եվրոպական տիրապետություն ===
1500 -ականներին Մոգադիշոն Պորտուգալիայի վերահսկողության տակ էր ։  Մերկատոր-Հոնդուրաս քարտեզում (1607 թվական) Մոգադիշոն հայտնվում է Magadoxo անունով։
Զենզիբարա սուլթանը քաղաքը գրավել է 1871 թվականին։ Գարեսի պալատը, որը կառուցվել է 1800-ականների վերջին սուլթանի կուսակալի համար, այժմ ծառայում է որպես թանգարան և գրադարան ։
1892-ում Զանզիբարա սուլթանը քաղաքը հանձնում է Իտալիային։ Իտալիան քաղաքը գնել է 1905 թվականին և Մոգադիշոն դարձրել է իտալական Սոմալիի մայրաքաղաք։ Հարակից տարածքներն Իտալիայի վերահսկողության տակ են անցել 1936 թվականին։
Մեծ Բրիտանիայի զինված ուժերը, Երկրորդ համաշխարհային պատերազմի ժամանակ, շարժվելով Քենիայից, քաղաքը գրավեցին 1941 թվականի փետրվարի 26-ին։ Բրիտանացիները շարունակում էին քաղաքը ղեկավարել մինչև 1952 թվականը, երբ Իտալիան վերադարձրեց իր նախկին պրոտեկտորատը։
1954 թվականին հիմնադրվել է Սոմալիի ազգային համալսարանը, որի կազմում են յոթ ֆակուլտետներ (բժշկական, անասնաբուժական, երկրաբանական, մանկավարժական, իրավաբանական, ագրոնոմիական և հումանիտար)։  1960 թվականին Սոմալին անկախություն ձեռք բերեց, իսկ Մոգադիշոն դարձավ նրա մայրաքաղաքը։  Պահպանվել են 1963 թվականի փաստագրական կադրեր, որոնք քաղաքացիական պատերազմների նախաշեմին խաղաղ մայրաքաղաքի կերպարն են պատկերել. կանաչի մեջ խեղդվող Սոմալիի համալսարանը, կաթոլիկ տաճարը (այդ պահին՝ Աֆրիկայի խոշորագույն տաճարը)։


== Տեսարժան վայրեր ==
Старый город Хаммавейн
Рынок Бакаара
Пляжи бывшего курорта Гезира


== Տես նաև ==
Террористический акт в Могадишо 3 декабря 2009 года


== Ծանոթագրություններ ==


== Արտաքին հղումներ ==
Могадишо
(6917) 1993 FR2

(6917) 1993 FR2, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 29-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,21542 ա. մ., առավելագույնը մոտենում է 2,0365 ա. մ. հեռավորության վրա և հեռանում 2,3943 ա. մ.։ Արեգակի շուրջ մեկ ամբողջական պտույտ է կատարում 1204,43 երկրային օրվա ընթացքում, իր ուղեծրով շարժվելով միջինում 0,298896 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6917) 1993 FR2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիմ (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ Կիմ (այլ կիրառումներ)Կիմ (ուկրաիներեն՝ Кім), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Կիմ գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրանց Կյունստլեր

Ֆրանց (Ֆերենց) Կյունստլեր (գերմ.՝ Franz Künstler, հունգ.՝ Künstler Ferenc, հուլիսի 24, 1900, Շոշդ, Ավստրո-Հունգարիա - մայիսի 27, 2008, Բադ Մերգենթհայմ, Բադեն Վյուրտեմբերգ, Գերմանիա), 107-ամյա հունգարացի և գերմանացի երկարակյաց, Առաջին և Երկրորդ համաշխարհային պատերազմների վետերան, Առաջին համաշխարհային պատերազմի վերջին վետերանը, որը մարտնչել է Եռյակ դաշինքի կողմից (Յակուպ Սատարի մահից հետո)։


== Կենսագրություն ==
Ծնվել է Հունգարիայի թագավորության Շոշդ քաղաքում։ Ընտանիքի 5 երեխաներից կրտսերն է։ Սովորել է Նիկոլաուս Լենաուի անվան վարժարանում, երազում էր ընդունվել իրավաբանական ֆակուլտետ։
1918 թվականի փետրվարին զորակոչվել է Ավստրո-հունգարական բանակ՝ 5-րդ լեռնային հրետանու գունդ։ Մասնակցել է Առաջին համաշխարհային պատերազմի իտալական ռազմաճակատին, մասնավորապես, Պիավեի ճակատամարտին, որտեղ նշանառու էր։ 1919 թվականին Հունգարիայի Խորհրդային Հանրապետությունում պայքարում էր կոմունիստների դեմ․ բանակում էր գտնվում մինչև 1921 թվականը։
Միջպատերազմական տարիներին Կյունստլերը սեփական խանութ ուներ Բուդապեշտում։ Երկրորդ համաշխարհային պատերազմի ժամանակ ծառայում էր հունգարական բանակում, կես տարի եղել է հանձնակատար զավթված Ուկրաինայում։ Պատերազմից հետո աքսորվեց Հունգարիայից որպես նացիստների հանցակից և «Խաչված սլաքներ»-ի մոլեգին կողմնակից, թեև փաստացի պատճառը նրա գերմանական քաղաքացիությունն էր։ Տեղափոխվեց Բակնանգի փախստականների ճամբար և հաստատվեց Գերմանիայում։ Բնակվում էր սկզբում Նիդերշտետենում, որտեղ որսի թանգարանում և Խալտենբերգշտետենի ամրոցում աշխատում էր որպես ուղեվար։
1921 թվականին ամուսնացավ Ելիզավետա անունով մի աղջկա հետ, ում հետ ապրեց ավելի քան 60 տարի։ 107 տարեկանում ավստրիական ամսագրերից մեկին տված հարցազրույցում Կյունստլերն ասաց, որ իր կյանքում ամենակարևորն ընտանիքն էր․ չնայած, որ բազում կանայք է ունեցել, ամենաշատն իր կնոջն է սիրել՝ ում շնորհիվ «սովորել է տունը կարգի բերել, արդուկել, լվացք անել և կերակուր պատրաստել»։ Կյունստլերի խոսքերով երկարակյացության բաղադրատոմսն իրեն հայտնի չէ, թեև նա ենթադրում էր, որ ամեն ինչ գենետիկայի մեջ է։
2008 թվականի փետրվարին 107-ամյա Գեորգ Տալխոֆերի մահով, որը պիտանի չէր ծառայության համար, Ֆրանց Կյունստլերը դարձավ Գերմանիայի ամենածեր մարդը։ Մահացել է Բադ Մերգենտհայմում՝ Կարիտաս հոսպիտալում աղիների վիրահատությունից հետո, որը հետևանք էր կոնք-ազդրային հոդը կազմող ոսկրերի կոտրվածքի (կոտրվածքը ստացել էր հարազատ Հունգարիա ճանապարհորդության ժամանակ)։ Թաղվել է 2008 թվականի հունիսի 4-ին Նիդերշտետենում։


== Ծանոթագրություններ ==


== Արտաքին հղումներ ==
Der letzte Soldat des Kaisers (գերմ.)
Սուրա (այլ կիրառումներ)

Սուրա, կարող է վերաբերել՝

Սուրա - գյուղ Ռուսաստանի Արխանգելսկի մարզի Պինեժսկի շրջանի կազմում։
Սուրա - քաղաքատիպ ավան Ռուսաստանի Պենզայի մարզի Նիկոլսկի շրջանի կազմում։
Ռոմեո Գալստյան

Ռոմեո Սերգեյի Գալստյան (1968, մայիսի 11, գ. Վերին Հոռաթաղ, Մարտակերտի շրջանի - 1991, հունվարի 6, գ. Մաղավուզ, Մարտակերտի շրջան), հայ ազատամարտիկ-հրամանատար։ Պաշտպանության բանակի լեյտենանտ (1996, հետմահու)։
1980-1982 թթ.-ին ծառայել է ԽՍՀՄ ԶՈւ-ում։ 1988-1991 թթ.-ին կամավորական ջոկատի, 5-րդ պաշտպանական շրջանի ստորաբաժանումների (հրաձգային գումարտակի վաշտի հրամանատար) կազմերում մասնակցել է Մարտակերտի շրջանի ինքնապաշտպանական և ազատագրական մարտերին։ Երեք անգամ վիրավորվել է, ապաքինվելուց հետո վերադարձել մարտադաշտ։ Զոհվել է Մաղավուզի պաշտպանության ժամանակ։
Հետմահու պարգևատրվել է ԼՂՀ «Մարտական խաչ» 2-րդ աստիճանի շքանշանով։ Թաղված է Վերին Հոռաթաղում։


== Ծանոթագրություններ ==
Տիզիլ (Տիզիլի վտակ)

Անվան այլ կիրառումների համար տե՛ս՝ Տիզիլ (այլ կիրառումներ)Տիզիլ (ռուս.՝ Тызыл), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Տիզիլ գետի ձախ ափին՝ 12 կմ հեռավորության վրա։ Գետի երկարությունը 13 կմ է, ավազանի տարածքը 31,5 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004680
Հիդրոլոգիական ուսումնասիրությունների կոդը - 108200468
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրատերի

Գրատերի (իտալերեն՝ Gratteri)՝ կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 1081 մարդ, բնակչության խտությունը կազմում է 28 մարդ/կմ²։ Զբաղեցնում է 38 կմ² մակերես տարածք։ Փոստային ինդեքսն է՝ 90010։ Հեռախոսային կոդը՝ 0921։


== Ժողովրդագրություն ==


== Կոմունայի վարչակազմ ==
Հեռախոս։ 0921 429214


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Էռնանի (քաղաք)

Էռնանի (իսպ.՝ Hernani), քաղաք և մունիցիպալիտետ Իսպանիայում, գտնվում է Գիպուսկոա պրովինցիայում՝ Բասկով ինքնավար մարզի կազմում։ Մունիցիպալիտետը գտնվում է Սան Սեբասիտան շրջանի կազմում։ Տարածքը կազմում է 39,82 կմ²։ Բնակչությունը՝ 19 285 մարդ (ըստ 2011 թվականի)։ վարչական կենտրոնի հեռավորությունը կենտրոնից՝ 8 կմ։


== Պատմություն ==
Քաղաքը կառուցվել է 1380 թվականին։


== Բնակչություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Excmo. Ayuntamiento de Hernani
Portal Web de Hernani Archived 2008-06-10 at the Wayback Machine.
Proyecto In-formatzen. Archived 2012-01-27 at the Wayback Machine.
Անոֆելես

Անոֆելես (լատ.՝ Anopheles), մոծակների ցեղ։ Մալարիայի հարուցչի փոխանցողն է։ Հայաստանում տարածված տեսակներից առանձնապես վտանգավոր են A. superpictures և A. maculipennis մալարիային մոծակները։


== Արտաքին կառուցվածք ==
Մարմինն ու ոտքերը բարակ են և երկար։ էգերի բեղիկները կարճ մազանման են՝ 15-հատվածանի, արուներինը՝ փետրաձև։ Աչիկներ չունեն։ Թևերի հետին եզրերը և ջղերը թեփուկավոր են։


== Վարակում ==
Վարակված մոծակի խայթոցի ժամանակ թքից մարդու արյան մեջ են անցնում մալարիայի պլազմոդիումների սպորոզոիտներ (մակրո և միկրոգամետոցիտներ), որոնք արյան կամ ավիշի հոսքով հասնում են լյարդի բջիջներ։ Սպորոգոնիան կատարվում է անոֆելեսի մոտ։ Արյունածուծ են մոծակների էգերը, արյունը անհրաժեշտ է ձվերի զարգացման համար։ Արյունից հագենալուց հետո էգը մնում է ընտանի կենդանիների համար նախատեսված կառույցներում։


== Բազմացում և զարգացում ==
Ձվերի լրիվ զարգացման համար անհրաժեշտ է 5-10 օր (կախված է ջերմաստիճանից և օդի խոնավությունից)։ էգը ձվադրում է ջրի մակերևույթին (սովորաբար՝ 120-350, առավելագույնը՝ 450 ձու), 2-3 օրից հետո ձվի մեջ ձևավորվում է թրթուրը, որը հետագայում դուրս է գալիս ջրի մեջ, սնվում է, աճում և մաշկափոխվում։ Թրթուրը հիմնականում սնվում է զտման (ֆիլտրման) եղանակով, որի ժամանակ ջրի շիթի հետ նրա բերանի խոռոչ են ընկնում կախված և լողացող մասնիկները։
Զարգացման ընթացքում թրթուրն անցնում է 4 փուլ, ապա վերածվում է ստորակետանման հարսնյակի։ Վերջինս չի սնվում։ Հարսնյակից դուրս է գալիս հասուն մոծակը, որը թաքնվում է խիտ խոտածածկույթում։
Թրթուրից հասունին անցումը տևում է 30-40 օր։ Հասունները ձմեռում են գոմերում, հյուղակներում, լքված շինություններում։


== Պայքարի միջոցներ ==
Պայքարի միջոցները՝ անոֆելածին ջրականգերի վերացում, մոծակների թրթուրները ոչնչացնելու նպատակով՝ լարվիցիդների, թևավոր ձևերի դեպքում՝ միջատասպան (ԴԴՏ, հեքսաքլորան) միջոցների օգտագործում։
Կազալդունի

Կազալդունի (իտալերեն՝ Casalduni), քաղաք Իտալիայի Կամպանիա մարզի Բենևենտո գավառում։
Բնակչությունը կազմում է 1602 մարդ (2001), բնակչության խտությունը կազմում է 69,08 մարդ/կմ²։ Զբաղեցնում է 23,19 կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Հոգեվանքի վիմական արձանագրություններ

Ստորև ներկայացված է Շիրակի մարզի Սառնաղբյուր գյուղից 3 կմ հյուսիս-արևմուտքում գտնվող Հոգեվանքի արձանագրությունները՝


== Արձանագրություններ ==


== Ծանոթագրություններ ==
Այա (ֆիլմ)

«Այա» (լատիշ․՝ «Aija»), 1987 թվականի խորհրդային երկսերիանոց հեռուստաֆիլմ, որը նկարահանել է  ռեժիսոր Վարիս Բրասլին Յանիս Յաունսուդրաբինշի համանուն վեպի հիման վրա։


== Սյուժե ==
Իրադարձությունները տեղի են ունենում 20-րդ դարի սկզբին Լատվիայում։ Յանիսը երկար բացակայությունից հետո վերադառնում է հայրենի գյուղ՝ իրեն համոզելով, որ գնում է ծնողների մոտ, այլ ոչ թե իր պատանեկան սիրուն տեսնելու։ Նախկինում նա, չկարողանալով համակերպվել Այայի ամուսնության հետ, որին սիրում էր մանկուց, մեկնել էր Ռիգա։ Պարզվում է, որ Այայի ամուսինը՝ երբեմնի հարուստ գյուղացին, հարբեցողությամբ է տարվել ու մահացել, իսկ Այան մենակ է մնացել երեք երեխաների հետ։ Նախկին զգացմունքով տարված՝ Յանիսը, մոռանալով նախկին վիրավորանքները և հակառակ ծնողների խնդրանքներին, ամուսնանում է նրա հետ։ Բայց շուտով հասկանում է, որ Այան իր հետ ամուսնացել է ոչ թե սիրելով, այլ աղքատությունից դուրս գալու հույսով։ Յանիսը հավատում է, որ աշխատասիրությունն ու պարկեշտությունը ընտանիք կբերեն հարստություն և երջանկություն, բայց Այան արդեն սովոր է այլ կյանքի... Շուտով Յանիսն իմանում է, որ Այան հանդիպում է իր վաղեմի ընկեր Այզուպսի հետ, որը ժամանակ առ ժամանակ նրան գումար է տալիս։ Չկարողանալով տանել դա՝ Յանիսը հեռանում է կյանքից։


== Դերերում ==
Զանե Յանչևսկա – Այա
Յուրիս Ժագարս – Յանիս
Դիտա Կրենբերգա – Իևա
Աննա Լիեդսկալնինյա – Յանիսի մայրը
Վալդեմարս Զանդբերգս – Յանիսի հայրը
Վելտա Լինե – տանտիրուհի
Էդուարդ Պավուլս – տանտեր
Դացե Էվերսա – Պակալնե
Պաուլ Բուտկևիչ – Պակալնս
Յուրիս Կամինսկի – Զիզումս
Վիզմա Կալմե – Զիզումա
Անդրես Բերզինեշ – Յուրիս Այզուպս


== Նկարահանող խումբ ==
Ռեժիսոր՝ Վարիս Բրասլա
Սցենարի հեղինակներ՝ Ալվիս Լապինշ, Յանիս Յաունսուդրաբինշ
Օպերատոր՝ Ալվիս Մենգոտս
Կոմպոզիտոր՝ Իմանց Կալնինշ
Նկարիչ՝ Դայլիս Ռոժլապա


== Ֆիլմի մասին ==
Ֆիլմը նկարահանվել է ԽՍՀՄ պետական հեռուստառադիոընկերության պատվերով, պրեմիերան տեղի է ունեցել 1987 թվականի նոյեմբերի 16-ին Մոսկվայի հեռուստատեսությունում։
Սա վեպի երկրորդ էկրանավորումն է, առաջինը 1959 թվականի «Արձագանք» ֆիլմն է։
Ֆիլմը նկարահանելու որոշման վերաբերյալ ռեժիսոր Վարիս Բրասլան ասել է, որ իրեն այն ժամանակ գրավել է գրական հիմքը․ ինքն ակնածանքով էր բացում վեպը․

— ռեժիսոր Վարիս Բրասլա


== Քննադատություն ==

— Վիկտոր Ավոտինշ, «Искусство» ամսագիր, 1988 թվական


== Մրցանակներ ==
«Մեծ Կրիսատապ» մրցանակ «Լավագույն դերասանուհի» անվանակարգում գլխավոր դերում նկարահանված դերասանուհի Զանե Յանչևսկային։


== Ծանոթագրություններ ==


== Աղբյուրներ ==
Айя // Домашняя синематека: отечественное кино 1918—1996 / Сергей Землянухин, Мирослава Сегида. — М.: «Дубль-Д», 1996. — 520 с. — стр. 14


== Գրականություն ==
Скалбергс А. — «Айя» (о худож . фильме) // Ригас Балсс, 17 июня 1988
Կառլ Բյուխեր

Կառլ Բյուխեր (գերմ.՝ Karl Wilhelm Bücher, փետրվարի 16, 1847(1847-02-16), Կիրբերգ, Hünfelden, Լիմբուրգ Վայլբուրգ, Giessen Government Region, Հեսսեն, Գերմանիա - նոյեմբերի 12, 1930(1930-11-12), Լայպցիգ, Սաքսոնիա, Պրուսիայի ազատ պետություն, Վայմարյան Հանրապետություն), գերմանացի տնտեսագետ, ազգային տնտեսության պատմաբան և վիճակագրագետ, նոր պատմական դպրոցի ներկայացուցիչ քաղաքական տնտեսագիտության մեջ։ Քաղաքական տնտեսության պրոֆեսոր Լայպցիգի համալսարանում (1892—1917)։


== Կենսագրություն ==
Կառլ Բյուխերը ծնվել է 1847 թ. հաշվապահ Ֆրիդրիխ Բյուխերի և իր կնոջ՝ Քրիստիանայի ընտանիքում, որոնք զբաղվում էին գյուղատնտեսությամբ Կիրբուրգ քաղաքում։ 1863-1866 թվականներին տղան հաճախել է Հադամարի ավագ դպրոցը, որից հետո՝ 1866-1869 թվականներին սովորել է պատմություն և փիլիսոփայություն Բոննի և Գյոթինգենի համալսարաններում։ 1870 թ. նա ստացավ գիտությունների թեկնածուի աստիճան՝ Բոննի համալսարանում պաշտպանելով իր «Quaestionum Amphictyonicarum specimen. De gente Aetolica Amphictyonicae participe» աշխատանքը։
Կրթություն ստանալով՝ Կառլը աշխատել է որպես տնային և ավագ դպրոցի ուսուցիչ, իսկ 1878-1880 թթ.՝ խմբագիր «Frankfurter Zeitung» թերթի տնտեսական և սոցիալական քաղաքականություն բաժնում։
1881 թ. Բյուխերը դարձավ քաղաքական տնտեսության և վիճակագրության դոցենտ Մյունխենում։ 1882 թ. ամռանը նշանակվել է վիճակագրության պրոֆեսոր Դորպատի համալսարանում և նույն տարում ամուսնացել է Էմիլյա Միթերմայերի հետ։
1883 թ. աշնանը Կառլ Բյուխերը ստացավ Բազելի համալսարանի քաղաքական տնտեսության և ֆինանսների ամբիոնը, իսկ 1890 թվականի աշնանը դարձավ ազգային գյուղատնտեսության պրոֆեսոր Կառլսուրեի պոլիտեխնիկում։ 2 տարի անց՝ 1892 թ., Կառլ Բյուխերը դարձավ Լայպցիգի համալսարանի փիլիսոփայության ֆակուլտետի ազգային տնտեսության պրոֆեսոր և աշխատեց այդ պաշտոնում մինչև 1921 թ.։ 1902-1903 թթ. նա ընտրվեց փիլիսոփայության ֆակուլտետի դեկան, իսկ 1903-1904 թթ.՝ Լայպցիգի համալսարանի ռեկտոր։


== Գիտական աշխատանքները ==
Կառլ Բյուխերի աշխատանքներից կարելի է առանձնացնել.

«Die Frauenfrage im Mittelalter» (Տյուբինգեն, 1882)
«Die Arbeiterfrage im Kaufmannstand» (Բեռլին, 1883)
«Die Bevölkerung von Frankfurt am M. im XIV und XV Jahrhundert» (1886)
«Von den Produktionsstätten des Weihnachtsmarktes» (Բազել, 1887)
«Basels Staatseinnahmen und Steuervertheilung 1878—87» (Բազել, 1888)
«Die Bevölkerung des Kantons Baselstadt am 1 XII 1888» (Բազել, 1890)
«Die Wohnungs-Enquete in der Stadt Basel von 1—19 II 1889» (Բազել, 1891)
«Das russische Gesetz über die in Fabriken und Manufakturen arbeitenden Minderjährigen vom 1 Juni 1882»


== Ծանոթագրություններ ==


== Հղումներ ==
Goffenshefer V. (1929)։ Literaturnaia Entsiklopediia։ Moscow: Kom. Akam.։ էջեր 51–52 
Dr. H. Nau & Prof. Dr. B. Schefold, ed. (2002)։ The History of Economics։ Berlin • Heidelberg: Springer։ էջեր 53–54։ ISBN 3-540-42765-1
Սաո (արբանյակ)

Անվան այլ կիրառումների համար տե՛ս՝ Սաո (այլ կիրառումներ)Սաո (հին հունարեն՝ Σαώ), նույնպես հայտնի է որպես Նեպտուն XI, Նեպտուն մոլորակի անկանոն բնական արբանյակ։ Հայտնաբերվել է Մեթյու Հոլմանի, Ջոն Կավելաարսի, Թոմի Գրավի, Ուիզլի Ֆրեյզերի և Դեն Միլիսավլյևիչի կողմից 2002 թվականի օգոստոսի 14-ին։ Մինչև նրա պաշտոնական անվանում ստանալը 2007 թվականի փետրվարի 3-ին, Լաոմեդեյան կրում էր նախնական S/2002 N 2 անվանումը։

Արբանյակը պտտվում է Նեպտունի շուրջ 22 228 000 կմ միջին հեռավորության վրա։ Նրա տրամագիծը գնահատվել է մոտ 44 կիլոմետր (ենթադրելով, որ նրա ալբեդոն կազմում է 0,04)։
Սաոն ունի չափազանց թեքված և էքսցենտրիկ ուղեծիր, որը ցույց է տրված դիագրամի վրա համեմատված Նեպտունի այլ արբանյակների հետ։ Հորիզոնական գծից վեր գտնվող արբանյակները ունեն ուղիղ շարժում, իսկ ներքև ընկածները՝ հակադարձ։ Դեղին գծերը ցույց են տալիս պերիկենտրոնից ապոկենտրոն ընկած հեռավորությունը, ներկայացնելով էքսցենտրիսիտետը։
Արբանյակը գտնվում է այսպես կոչված Կոզայի ռեզոնանսում, այսինքն նրա թեքումը և էքսցենտրիսիտետը կապված են (ուղեծրի թեքումը նվազում է երբ ավելանում է էքսցենտրիսիտետը, և հակառակը)։
Սաոն, ինչպես և Նեպտունի այլ արտաքին արբայակները, անվանվել է 50 ներեուհիներից մեկի անունով։


== Ծանոթագրություններ ==


== Արտաքին հղումներ ==
Մեթյու Հոլմանի Նեպտունի էջը
Նեպտունի հայտնի արբանյակները (Սքոթ Շեփարդ)
Սքոթ Շեփարդի էջերը
Դևիդ Ջուիտի էջերը
ՓՄԿ` Բնական արբանյակների էֆեմերիդները
Սուտ մատնություն

Սուտ մատնություն, ըստ քրեական իրավունքի, քրեական գործ հարուցելու իրավունք ունեցող մարմնին կամ պաշտոնատար անձին հանցագործության կատարման մասին կամ որևէ կոնկրետ անձի հանցագործության կատարման մասին ակնհայտ կեղծ տվյալների հաղորդումը։ Հանցակազմն առկա է, եթե սուտ մատնողը գործում է ուղղակի դիտավորությամբ, այսինքն գիտակցում է, որ բացահայտ կեղծ տվյալ է հաղորդում։
Հանցակազմ չի պարունակում անձի բարեխիղճ մոլորությամբ արված հաղորդումը, ինչպես նաև իրավունքների հանցավոր խախտման մասին իրավասու մարմնի կամ պաշտոնատար անձի անհիմն բողոքը։
Զվեզդա (մրցանակ)

Անվան այլ կիրառումների համար տե՛ս՝ Զվեզդա (այլ կիրառումներ)«Զվեզդա» (ռուս.՝ Звезда), ամենամյա ֆուտբոլային մրցանակ, որը շնորհվում է ԱՊՀ-ի և Մերձբալթիկայի (նախկին ԽՍՀՄ-ի) տարվա լավագույն ֆուտբոլիստին։ Մրցանակաբաշխությունն անցկացվում է ռուսական «Սպորտ-Էքսպրեսս» պարբերականի կողմից՝ սկսած 2004 թվականից։


== Հաղթողներ ==
2004 -  Անդրեյ Շևչենկո ( Միլան)
2005 -  Անդրեյ Շևչենկո ( Միլան)
2006 -  Իգոր Ակինֆեև ( ԲԿՄԱ)
2007 -  Անդրեյ Արշավին ( Զենիթ)
2008 -  Անդրեյ Արշավին ( Զենիթ)
2009 -  Անդրեյ Արշավին ( Զենիթ/ Արսենալ)
2010 -  Ալեքսանդր Կերժակով ( Զենիթ)
2011 -  Անդրեյ Վորոնին ( Դինամո (Մոսկվա))
2012 -  Հենրիխ Մխիթարյան ( Շախտյոր (Դոնեցկ))
2013 -  Հենրիխ Մխիթարյան ( Բորուսիա Դորտմունդ)


== Տես նաև ==
Անդրեյ Շևչենկո
Անդրեյ Արշավին
Հենրիխ Մխիթարյան
Զենիթ (ֆուտբոլային ակումբ, Սանկտ Պետերբուրգ)
Բորուսիա Դորտմունդ
Ոսկե գնդակ (1956-2009)


== Հղումներ ==
Информация на сайте «Спорт-Экспресс»


== Ծանոթագրություններ ==
Պետրոպավլովկա (գյուղ, Ասկինսկի շրջան)

Անվան այլ կիրառումների համար տե՛ս՝ ՊետրոպավլովկաՊետրոպավլովկա (ռուս.՝ Петропавловка, բաշկիրերեն՝ Петропавловка), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 212 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հովիկ Գրիգորյան (գրող)

Անվան այլ կիրառումների համար տե՛ս՝ Հովիկ Գրիգորյան (այլ կիրառումներ)Հովիկ Վոլոդյայի Գրիգորյան (մարտի 2, 1957(1957-03-02), Ներքին Ալուչալու, Մարտունու շրջան, Հայկական ԽՍՀ, ԽՍՀՄ), հայ բանաստեղծ, Հայաստանի գրողների միության անդամ (2009)։


== Կենսագրություն ==
Հովիկ Գրիգորյանը ծնվել է 1957 թվականի մարտի 2-ին, Գեղարքունիքի մարզի Արծվանիստ գյուղում։ ՀՀ ներքին գործերի համակարգ ընդունվելուն զուգահեռ սովորել է միլիցիայի դպրոցում, որն ավարտելուց հետո նշանակվել է Երևանի ՆԳ պահպանության բաժին՝ որպես սպա, եղել դասակի հրամանատար, վաշտի հրամանատարի տեղակալ, Երևանի Շահումյանի շրջանի ՆԳ բաժնի տեղամասային տեսուչ։ Միլիցիայի հատուկ գումարտակի կազմում մասնակցել է հայրենի սահմանների պահպանությանը։
Մի շարք բանաստեղծական ժողովածուների հեղինակ է։


== Երկեր ==
Երեք վիպակ։ [Վիպակներ և հոդվածներ], Երևան, 2014։
Սիրո ծաղկահովիտ, Երևան, 2009։
Ձայն ներհակ, Երևան, 2009։
Ոգեղեն զանգեր (մանկական), Երևան, 2005։
Նաիրյան ղողանջներ, Երևան, 2003։
Երկաթե շերեփ, Երևան, 1999։


== Ծանոթագրություններ ==
Նովարա (գավառ)

Նովարա (իտալերեն՝ Novara, պիեմ.՝ No(v)ara), գավառ իտալական Պիեմոնտ մարզում, Ագոգնա գետի ափին, Միլանից դեպի արևմուտք՝ Թուրինի ճանապարհին։ Պիեմոնտի երկրորդ ամենամեծ գավառը Թուրինից (մոտավոր 105.000 բնակիչ)։


== Պատմություն ==
Գավառը հիմնել է Հուլիոս Կեսարը՝ տալով նրան Նովարա անվանումը։ Մագնուս Մաքսիմուսը քանդեց այն ի պաշտպան Ֆլավիուս Վալենտինիանին։ Նովարայի վերջին փլատակները վերացվել են երկրի երեսից վայրագ ցեղապետերի ներխուժումից 405 և 452 թթ․։ Լանգոբարդների օրոք Նովարան վերածնվեց։ 1110 թ․֊ին Հենրի V-ը գրավեց և ավերեց այդ գավառը։
Կես դար հետո Նովարան միացավ Լամբորդական լիգային։ XII դարի վերջին քաղաքը գտնվում էր Միլանի ստվերում, որից հետո մտավ Միլանական դքսություն, մինչ Սարդինիայի թագավորության շրջափակումը։ Ըստ Ուտրեխտական հաշտության պայմանագրի Նովարան վերադարձվեց Հաբսբուրգներին։ Բայց 1738 թ․֊ին, ըստ Վիեննական հաշտության պայմանագրի, Սավոյական միապետները վերջնականապես հաստատեցին իրենց իշխանությունը քաղաքի վրա։
Նովարան տվել է անուններ մի շարք ճակատամարտերի (Ճակատամարտ Նովարայում 1513, 1821, 1849) ։


== Հղումներ ==
Comune di Novara, city government website
Turismo Novara (tourist office)


== Ծանոթագրություններ ==
Սոնգաի լեզվախումբ

Սոնգաի լեզվախումբ (Արևմտյան Սուդան՝ Նիգերի միջին հոսանքներ)․ առավել հայտնի են սոնգաի, զարմա, դենդի լեզուները։ Խոսողների թիվը՝ մոտ 1 մլն։
Աստերոիդների ցանկ (169901-170000)

Աստերոիդների ցանկ (169801-169900)  • Աստերոիդների ցանկ  • Աստերոիդների ցանկ (170001-170100)
 Աստերոիդների ցանկ (169801-169900)  • Աստերոիդների ցանկ  • Աստերոիդների ցանկ (170001-170100)
Նրա աչքերի հետևում (հեռուստասերիալ)

«Նրա աչքերի հետևում» (անգլ.՝ Behind Her Eyes), բրիտանական մինի սերիալ հոգեբանական թրիլլեր ժանրում։ Սերիալի հեղինակը Սթիվ Լայթֆութն է։ Սերիալը Սարա Պինբորոյի համանուն վեպի էկրանավորումն է, պրեմիերան կայացել է Նեթֆլիքսում 2021 թվականի փետրվարի 17-ին։


== Սյուժե ==
Միայնակ մայր Լուիզան սիրավեպ է սկսում իր նոր ղեկավար Դեյվիդի հետ, և իրադարձությունները տարօրինակ շրջադարձ են ունենում, երբ նա մտերմանում է Դեյվիդի կնոջ՝ Ադելի հետ։ Նրանց մեջ սկսվում է սիրային եռանկյունի, սակայն շուտով ամեն ինչ փոխվում է։


== Դերերում ==
Սիմոնա Բրաուն՝ Լուիզա
Իվ Հյուսոն՝ Ադել
Թոմ Բեյթման՝ Դեյվիդ
Ռոբերտ Արամայո՝ Ռոբ


== Արտադրություն ==
2019 թվականի հունվարի 25-ին հայտարարվել է, որ Նեթֆլիքսը պատվիրել է 6 սերիաներից բաղկացած առաջին եթերաշրջանի նկարահանումը։ Սթիվ Լայթֆութը սերիալի ստեղծողն է և գործադիր պրոդյուսերը։ 2019 թվականի օգոստոսին հայտնի է դարձել, որ մինի սերիալի ռեժիսորը լինելու է Էրիկ Ռիքտեր Սթրենդը։
Սերիալի նկարահանումները տեղի են ունեցել Լոնդոնում և Շոտլանդիայում, 2019 թվականի հունիսից մինչև հոկտեմբեր։


== Թողարկում ==
Մինի սերիալը թողարկվել է 2021 թվականի փետրվարի 17-ին։


== Ծանոթագրություններ ==
Վեներայի դելտան

Անվան այլ կիրառումների համար տե՛ս՝ Վեներայի դելտան (այլ կիրառումներ)Վեներայի դելտան (անգլ.՝ Delta of Venus), ամերիկացի գրող Անաիս Նինի 1977 թվականին լույս տեսած էրոտիկ բնույթի պատմվածքների ժողովածուն։


== Ընդհանուր տեղեկություններ ==
«Վեներայի դելտան» պատմվածաշարի վերտառությունն իր մեջ պարունակում է ակնարկ կանացի ցայլքի վերաբերյալ։ Հեղինակն այս պատմվածքները գրել է դեռևս 20-րդ դարի 1940-ական թվականներին, սակայն դրանք լույս են տեսել առանձին գրքով միայն 1977 թվականին։ 1980 թվականին այն վերահրատարակվում է բրիտանացի լուսանկարիչ Բոբ Կարլոս Քլարկի (անգլ.՝ Bob Carlos Clarke) նկարազարդումներով։ Ամերիկացի գրող և Անաիս Նինի մերձավոր ընկեր Հենրի Միլլերն այսպես է բնորոշել «Վեներայի դելտան». 


== Բովանդակություն ==


== Էկրանավորում ==
1995 - «Վեներայի դելտան» (անգլ.՝ Delta Of Venus), ռեժիսոր՝ Զալման Քինգ (անգլ.՝ Zalman King)


== Գրականություն ==
Elizabeth Kowaleski-Wallace, Encyclopedia of Feminist Literary Theory, Taylor & Francis, 1997, ISBN 0-8153-0824-8, p. 190
Andrew Gibson, Postmodernity, Ethics and the Novel: from Leavis to Levinas, Routledge, 1999, ISBN 0-415-19895-X, p. 177
Noël Riley Fitch, Anaïs: The Erotic Life of Anaïs Nin (Boston: Little, Brown and Company, 1993) ISBN 0-316-28428-9
Anne T. Salvatore: Anais Nin’s Narratives. University Press of Florida, 2001, ISBN 0813021138.
Anaïs Nin, Delta of Venus, Penguin Books, 2008 ISBN 978-0141-03730-1


== Ծանոթագրություններ ==
Պիլլե

Պիլլե (էստ․՝ Pille), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 61 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռագնար Սիգուրդսոն

Ռագնար Սիգուրդսոն (իսլ.՝ Ragnar Sigurðsson, հունիսի 19, 1986(1986-06-19), Ռեյկյավիկ, Իսլանդիա), իսլանդացի ֆուտբոլիստ, ռուսական Կրասնոդար ֆուտբոլային ակումբի և Իսլանդիայի ֆուտբոլի ազգային հավաքականի պաշտպան։


== Կարիերա ==


=== Ակումբային կարիերա ===
Ռեգնարը իր պրոֆեսիոնալ ֆուտբոլային կարիերան սկսել է հայրենի երկրի «Ֆիլկիր» ֆուտբոլային ակումբի կազմում։ 2006 թվականին տեղափոխվել է շվեդական «Գյոտեբերգ»։
2007 թվականին իսլանդացի ֆուտբոլիստը Շվեդիայի ազգային առաջնությունում անցկացնում է 26 հանդիպում և օգնում է շվեդական Գյոտեբերգ ֆուտբոլային ակումբին առաջին տեղը զբաղեցնելու հարցում։
Մինչ Շվեդիա տեղափոխվելը, Ռագնարը գրավել է Ֆրանսիայի, Իտալիայի, Անգլիայի և Գերմանիայի բազմաթին ֆուտբոլային ակումբների ուշադրությունը։ Շվեդական ակումբի սպորտային տնօրենը իսլանդացի այս ֆանտաստիկ պաշտպանին առաջարկել է 3 մլն եվրո՝ հավաքականում մնալու նպատակով։
Գյոտեբերգում անցկացրած 29 հանդիպումներից հետո ֆուտբոլիստը տեղափոխվում է Ալսվենսկանե ֆուտբոլային ակումբ։ Լինելով պաշտպան՝ հինգ մրցաշրջանների 125 հանդիպումներում Ռագնար Սիգուրդսոնը հեղինակել է 12 գոլային գնդակ։
2011 թվականի մայիսի 30-ին Ռագնարը կնքել է չորս տարվա պայմանագիր դանիական Կոպենհագեն ֆուտբոլային ակումբի հետ։ Նրա վճարը եղել է 5,5 մլն դանիական կրոնա։ 2014 թվականին Ռագնարը տեղափոխվել է ռուսական Կրասնոդար և մինչ օրս հանդես է գալիս այս ֆուտբոլային ակումբում։


=== Հավաքականում ===
2001-2002 թվականներին հանդես է եկել Իսլանդիայի մինչև 17 տարեկանների երիտասարդական հավաքականի կազմում։ Մեկտարյա հավաքականային դադարից հետո կարճ ժամանակահատվածով՝ մեկ տարով 2004 թվականին խաղում է մինչև 19 տարեկանների Իսլանդիայի հավաքականում և հեղինակում է 2 գնդակ։
2005-2006 թվականներին հանդես է գալիս Իսլանդիայի մինչև 21 տարեկանների առաջնությունում։ Անցկացրած 7 խաղերի ընթացքում չի կարողանում հեղինակել գնդակ։
Ռագնար Սիգուրդսոնը 2007 թվականից ի վեր հանդես է գալիս ՈՒԵՖԱ-ում` Իսլանդիայի ֆուտբոլի ազգային հավաքականի կազմում։ Առաջին խաղը անցկացրել է մրցելով Կանադայի ֆուտբոլի ազգային հավաքականի դեմ։
Իսլանդիայի ազգային հավաքականի կազմում մասնակցել է Եվրո 2016 թվականի մրցաշարի ընտրական փուլին և իր թիմի հետ ստացել ուղեգիր դեպի Ֆրանսիա` մասնակցելու Ֆուտբոլի Եվրոպայի առաջնություն 2016-ին։


== Ծանոթագրություններ ==


== Արտաքին հղումներ ==
Sigurdsson intresserar engelska klubbar(չաշխատող հղում)
Player Profile: Ragnar Sigurdsson Archived 2007-10-11 at the Wayback Machine.
National football team կայքում
Ամրակ

Ամրակ, գրենական պիտույք նախատեսված թղթերի ամրացման համար։ Այն իրենից ներկայացնում է հատուկ ձևով կորացված 10-12սմ երկարությամբ մետաղալար։ Բացի իր ուղիղ գործառույթից այն կարող է օգտագործվել որպես պտուտակ, պոկերի խաղանիշ, ատամմաքրիչ, ագռավուկ, նյութ ձկնորսական կարթերի կեռիկների համար, ինչպես նաև որպես հողագործական կամ այգեգործական գործիք։


== Պատմություն ==
13-րդ դարում թերթերի ամրացման համար հայտնվեցին ինքնատիպ «արագակարներ»․ թղթի վերևի ձախ անկյունում կտրվածք էին անում և նրա միջով անց էին կացնում կտորե ժապավեն։ Այնուհետև մեծ տարածում գտան գնդասեղները, որը 1935 թվականին հնարել էր ամերիկացի բժիշկ Ջոն Հաուին։ Նյու Յորքի գործավարները հայտնաբերեցին, որ գնդասեղներով կարելի է ամրացնել ավելի քան 10 թերթ։ Գնդասեղները հարմար չէին, ծռվում էին, թղթի վրա թողնում էին ոչ գեղեցիկ հետքեր և արյունոտ բծեր։
1867 թվականին Սեմուել Ֆեյեմն առաջարկեց հագուստների պիտակներն ամրացնելու համար օգտագործել մետաղալարե զսպանակներ, որոնք էլ գրասենյակներում սկսեցին օգտագործվել ամրակի փոխարեն։ 1899 թվականին նորվեգացի ինժեներ Վոլեր Յուխանը, փորձարկելով զսպանակե մետաղալարի կտորները, ստեղծեց ամրակների մի քանի հաջողված տարբերակներ և իր հայտնագործման համար արտոնագիր ստացավ։ Բայց Վոլերը այդ նախագծին ուշադրություն չդարձրեց, և 1900 թվականին ամերիկացի գիտնական Կոռնելիուս Բրոսնանը արտոնագրեց ամրակ, որն ստացավ «Konaclip» անվանումը։ Սակայն այդ գրասենյակային պարագան իր ժամանակակից տեսքն ստացավ անգլիական «Gem Manufacturing» ֆիրմայի ջանքերով, որն էլ այդ թվականին արտադրեց «Gem» ամրակը երկու դասական օվալների տեսքով։


== Հետաքրքիր փաստեր ==

Նորվեգացիների համար ամրակն ունի սիմվոլիկ նշանակություն։ Այն կապված է Երկրորդ համաշխարհային պատերազմի ժամանակ կատարված հերոսական արարքի հետ։ 1940 թվականին զավթելով երկիրը՝ ֆաշիստները օկուպացված ղեկավարությանը նշանակեցին իշխանության գլուխ և տեղաբնակներին արգելեցին հագուստի վրա կրել արտաքսված Հակոն 7-րդ թագավորի ինիցիալներով կոճակներ և նշաններ։ Այդ ժամանակ էլ Նորվեգացիներն սկսեցին կոճակների փոխարեն օգտագործել ամրակներ, որոնք էլ դարձան ազգային միասնության և հակամարտության խորհրդանշան։ Քաղաքացիների այդ քայլը չմոռացվեց, նաև ի պատիվ գիտնականի՝ 1990 թվականին Օսլոյում տեղադրվեց ամրակի հուշարձան։
1999 թվականին ամրակի հայտնաբերման 100-ամյակի առթիվ Նորվեգիայում թողարկեցին դրոշմանիշեր։
Ուրալի Միասս քաղաքում տեղադրված է ամրակի հուշարձան, որի բարձրությունը 9մ 28 սմ է։ Հուշարձաններ կան նաև նվիրված կոճգամին, կարկինին, մկրատին և քանոնին։ Ամրակի հուշարձանը գրանցվել է Գինեսի ռեկորդների գրքում, ռեկորդի պաշտոնական գրանցումը կատարվել է 2010 թվականի մայիսի 4-ին։
Բելգիացի Ժանին Վան դեր Մայրեն ամրակի շնորհիվ գրանցվել է Գինեսի ռեկորդների գրքում։ Նա 22025 ամրակներից շղթա է հավաքել, որի երկարությունը 820մ է։
1996 թվականի հուլիսի 13-24-ը Սինգապուրի «Boon Lay Community Centre» երիտասարդական ակումբի 40 անդամները 20 ժամում ամրակներից ստեղծեցին 15,02կմ երկարությամբ շղթա։


== Ծանոթագրություններ ==
Կնքամայրը (ֆիլմ)

Կնքամայր (անգլ.՝  Bella Mafia), ամերիկյան կրիմինալ դրամա, նկարահանված է 1997 թվականին։ Հեռուստատեսային ֆիլմ է, որը բաղկացած 2 մասից։ Նկարահանվել է ռեժիսոր Դևիդ Գրինի կողմից Լինդա Լա Պլանտայի «Մաֆիայի լավագույն կեսը» վեպի հիման վրա։ Ֆիլմի պրեմիերան տեղի է ունեցել CBS (Սի Բի Ես) ալիքում 1997 թվականի նոյեմբերի 16-ին և 17-ին։


== Սյուժե ==
Լուչիանոյի մաֆիոզական կլանը համարվում էր ամենամեծը։ Այնպես է պատահում, որ կլանի բոլոր տղամարդկանց և տղա երեխաներին սպանում են, և խաղի մեջ են մտնում ընտանիքի կանայք, քույրերը և դստրերը։ Սոֆիայի երեխաններին սպանող Լուկան, փորձում է շահել նրա հավատարմությունը։ Սակայն Սոֆիան չգիտի, որ Լուկան նրա որդին է, որին նա թողել էր դեռ մանուկ հասակում։ Վերջ ի վերջո Սոֆիան հասկանում է, որ Լուկան է սպանել կլանի տղամարդկանց, և դանակահարում է նրան։ Դանակահարելուց հետո Սոֆիան տեսնում է Լուկայի վզից կախված մի մեդալիոն, որը նա տվել էր իր տղային ծննդյան օրը, և հարցնում է, թե ով է նրան տվել այդ մեդալիոնը, Լուկան պատասխանում է, թե իր մայրը։ Սոֆիան դառնում է ընտանիքի գլխավոր անձը, իր եղբոր աղջկան ամուսացնում է մի ազդեցիկ մաֆիոզի հետ, և գտնելով իր մեջ վրեժխնդրության ուժ, նա սկսում է մեկը մյուսի հետևից վերացնել իր թշնամիներին։


== Դերերում ==
Նաստասյա Կինսկի - Սոֆիա Լուչանո, Կոսնստանտինո Լուչանոյի կինը
Վանեսսա Ռեյդգրեյվ - Գրացիելլա Լուչանո, դոն Ռոբերտո Լուչանոյի կինը
Դենիս Ֆարինա - դոն Ռոբերտո Լուչանո, Լուչանո կլանի ղեկավարը
Ջենիֆեր Թիլի - Մոյրա Լուչանո, Ֆրեդերիկո Լուչանոյի կինը
Իլիանա Դուգլաս - Թերեզա Սկորպիո Լուչանո, Ալֆրեդո Լուչանոյի կինը
Ջեյմս Մարսդեն - Լուկա, Սոֆիայի և Մայքլի որդին
Ջինա Ֆիլիփս - Ռոզա Լուչանո, Թերեզայի և Ալֆրեդո Լուչանոյի դուստրը
Ռիչարդ Ջոզեֆ Փոլ - Կոնսռանտինո Լուչանո, դոն Լուչանոյի որդին
Ու. Էրլ Բրաուն - Ֆրեդերիկո Լուչանո, դոն Լուչանոյի որդին
Թոնի Մաջիո - Ալֆրեդո Լուչանո, դոն Լուչանոյի որդին
Ռիչարդ Փորթնոու - Էտնոնի Մորենո
Թոնի Լո Բյանկո - Պյետրո Կորոլլա
Ֆրանկո Ներո - Մարիո Դոմինո
Պիտեր Բոգդանովիչ - Վիտո Ջանկամո
Քրսիտոֆեր Շոու - Ջորջիո Կորոլլա


== Հետաքրքիր փաստեր ==
Նկարի կարգախոսն է. Hell hath no fury like the women of… [Bella Mafia]
Ֆիլմի օրիգինալ անվանումը հենց վեպի անվանումն է «Գեղեցիկ մաֆիա» (Ռուսաստանում վեպը հրատարակվել է «Մաֆիայի լավագույն կեսը» անվանումով), սակայն ռուս ներկրողները փոխել են անունը, դարձնելով «Կնքամայրը»։ Ինչ ել որ լինի անվանումը, քննադատների մեծ մասը ֆիլմը համարում են «Կնքահայրը» ֆիլմի կանացի տարբերակը։


== Հղումներ ==
Ֆիլմը IMDB.Com կայքում
Կոռբա (գյուղ, Պաիդե շրջան)

Կոռբա (էստ․՝ Korba), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արմավիրի մարզի ընդհանուր իրավասության դատարան

Արմավիրի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Արմավիրի մարզը։


== Իրավասություն ==
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Արմավիրի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր։


== Դատավորներ ==
Արմավիրի մարզի ընդհանուր իրավասության դատարանը կազմված է դատարանի նախագահից և վեց դատավորից.

Հրաչիկ Երեգլոյի Սարգսյան, դատարանի նախագահ,
Նաիրա Մանվելի Գրիգորյան, դատավոր,
Գոհար Խաչատուրի Ֆիդանյան, դատավոր,
Մանվել Մազմանի Սիմոնյան, դատավոր,
Հովհաննես Պարգևի Մելքոնյան, դատավոր,
Վահե Ռաֆայելի Խալաթյան, դատավոր,
Էդգար Էդիկի Հովհաննիսյան, դատավոր։


== Նստավայրեր ==
Արմավիրի մարզի ընդհանուր իրավասության դատարանը ունի երկու նստավայր հետևյալ հասցեներով.

ՀՀ, Արմավիրի մարզ, ք. Արմավիր, Հանրապետության, 41։
ՀՀ, Արմավիրի մարզ, ք. Էջմիածին, Կամոյի, 15։


== Ծանոթագրություններ ==
Ժողովածու (882)

Ժողովածու (882), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 882 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 13,3×8 չափս։ Ձեռագիրը կազմված է 96 թերթից։ Գրված է միասյուն, բոլորգրով։ Կազմը` կաշեպատ ստվարաթուղթ։


== Բովանդակություն ==
Յովհ. Հոլովի Համռաօտութիւն ճարտասանական արհեստի։
Հարցմունք և պատասխանիք զքերականութենէ։


== Ծանոթագրություններ ==
Դյոմինայի-Կաչոնիի տուն (Տագանրոգ)

Դյոմինայի-Կաչոնիի տուն (ռուս.՝ Дом Деминой-Качони), մշակութային ժառանգության տարածաշրջանային նշանակության օբյեկտ Ռուսաստանի Ռոստովի մարզի Տագանրոգ քաղաքում։ Գտնվում է Հունական փողոց, 47 հասցեում։ Շինությունն անվանումը ստացել է երկու ամենահայտնի սեփականատերերի` Մարգարիտա Կաչոնիի (այլ տվյալներով ազգանունը կարդացվել է Կաչիոնի) և Ալեքսանդրա Դյոմինայի ազգանուններից։


== Պատմություն ==
Տագանրոգի Հունական փողոց, 47 հասցեում շենքը կառուցվել է 1860-ական թվականներին աղյուսային ոճով։ Նրա առաջին սեփականատերը եղել է Մարգարիտա Կաչոնին` Թուրքական երկրորդ պատերազմի ժամանակ Սևծովյան նավատորմի հերոսի այրին։ Նրա ամուսինը` Ալեքսանդր Լիկուրգովիչ Կաչոնին, թուրքական լծի դեմ հունական ազգային-ազատագրական գործիչ Լամբրոս Կաչոնիի (Կացոնիս) թոռն էր։ 
1906 թվականին շենքը ձեռք բերեց ազնվականի կին Ալեքսանդրա Վասիլևնա Դյոմինան, որին շենքը տարբեր տվյալներով պատկանել է մինչև 1915 կամ 1925 թվականը։ 1926 թվականին տանը գործել է հանրակրթական դպրոց Տագանրոգում բնակվող լեհերի համար։ Պարապմունքները ուսումնական հաստատությունում սկսվում էին սեպտեմբերի 27-ին։
1992 թվականից շենքը ճանաչվել է ճարտարապետական հուշարձան և պահպանվում է որպես մշակութային ժառանգության օբյեկտ։


== Նկարագրություն ==
Հունական փողոցից տեսարան է բացվում դեպի այդ հասցեում գտնվող միանգամից երկու տուն։ Դրանցից առաջինը երկհարկանի է և ճանաչվել է պատմության և մշակույթի հուշարձան։ Նրա ճակատը զարդարում է ծեփածո բուսական նախշ, զարդաքիվեր, լողաթներ և կողպեքային քարեր։ Երկրորդը մեկհարկանի է, որը XIX դարի կեսերին բնորոշ տուն է։ Այն զարդարում են ձևավոր ճակտոնը, զարդաքիվեր, կոպտատաշ քարից թիակներ և քիվամույթեր։


== Պատկերասրահ ==

		


== Ծանոթագրություններ ==
(6710) Ապոստել

(6710) Ապոստել (անգլ.՝ Apostel), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 3-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,798853 ա. մ., առավելագույնը մոտենում է 2,1703 ա. մ. հեռավորության վրա և հեռանում 3,4274 ա. մ.։ Արեգակի շուրջ մեկ ամբողջական պտույտ է կատարում 1710,29 երկրային օրվա ընթացքում, իր ուղեծրով շարժվելով միջինում 0,210491 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6710) Ապոստել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պորոգ Յոլ

Պորոգ Յոլ (ռուս.՝ Порог-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմյու գետի ձախ ափին՝ 34 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061388
Կոդը ըստ հիդրոլոգիական հետազոտության (ՌԴ) — 103006138
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ալ-Կարյաթեյնի շրջան

Ալ-Կարյաթեյնի շրջան (արաբ․՝ ناحية القريتين‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր։ Գտնվում է երկրի հարավ-արևելքում՝ Հոմսի մարզում։ Հանդիսանում է Հոմսի գավառի 10 շրջաններից մեկը։
Վարչական կենտրոնն է Ալ-Կարյաթեյն քաղաքը։ 2004 թվականի մարդահամարի տվյալներով շրջանն ունի 16,795 բնակչություն։ Տարածքը կազմում է 3,739.82 կմ2։


== Ծանոթագրություններ ==
Ասումպսիոն շրջան (Լուիզիանա)

Ասումպսիոն շրջան (անգլ.՝ Assumption Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածքը 943 կմ² է, բնակչությունը՝ 23.421 մարդ (2010 թ. տվյալներով)։ Շրջկենտրոնն է Նապոլեոնվիլ բնակավայրը։ Կազմավորվել է 1807 թ.։


== Ծանոթագրություններ ==
Ժողովածու (2458)

Ժողովածու (2458), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2458 թվի տակ։ Գրված է թղթի վրա, որը ունի 13.7X10 չափս։ Ձեռագիրը կազմված է 107 թերթից։ Գրված է միասյուն,նոտրգիր։ Ունի՝ 17 տող։ Ունի կիսախորան, լուսանցազարդ մանրանկարներ։ Կազմը` կաշեպատ ստվարաթուղթ։ Հիշատակարաններ՝ հետագայի՝ 107բ (1787 թ․), աստառ Ա (1846 թ․):


== Բովանդակություն ==
Պարզատոմար։
Օրհնութիւնք քարոզք։
Մասն ժամագրոց։


== Ծանոթագրություններ ==
Էդվարդ Մանուկյան (երաժիշտ)

Անվան այլ կիրառումների համար տե՛ս՝ Էդվարդ Մանուկյան (այլ կիրառումներ)Էդվարդ Մանուկյան (հուլիսի 27, 1981(1981-07-27), Երևան, Հայկական ԽՍՀ, ԽՍՀՄ), հայ դասական երաժշտության ժամանակակից կոմպոզիտոր է։ Մանուկյանի ստեղծագործություններն աչքի են ընկնում հայ ժողովրդական երաժշտության հիմնակառույց տարրերի առատ կիրառմամբ։


== Գլխավոր ստեղծագործություններ ==


=== Նվագախմբային գործեր ===
Կոնցերտ դաշնամուրի և նվագախմբի համար - 2004 թվական
«Հայաստանյան պատկերներ», սյուիտ սիմֆոնիկ նվագախմբի համար - 2005 թվական
«Բարև Հայաստան», սիմֆոնիկ ներբող նվագախմբի համար - 2005 թվական
«Սկերցո», փողային նվագախմբի համար - 2006 թվական
Առաջին սիմֆոնիա - 2006 թվական (Նվիրված Հայաստանի անկախության 15- ամյակին)
«Մտքի հաղտանակը», սիմֆոնիկ նվագախմբի համար - 2008 թվական


=== Կամերային ստեղծագործություններ ===
«Երգ ու պար», ջութակի և դաշնամուրի համար - 2005 թվական
Սյուիտ (N1 & N2) պղնձային գործիքների կվարտետի համար - 2005 թվական
Կոնցերտ կամերային նվագախմբի համար - 2006 թվական
Տրիո կլառնետի, ջութակի և դաշնամուրի համար - 2007 թվական
«Դաբլ Հիլիքս», կլառնետի և ջութակի համար - 2008 թվական (Նվիրված Ջեյմս Ուոթսոնին, իր 80- ամյակի արթիվ)
«Երգ Բյուրականի մասին», կլառնետի և ջութակի համար - 2008 թվական (Նվիրված Վիկտր Համբարձումյանին, իր 100- ամյակի արթիվ)


=== Վոկալ գործեր ===
Հինգ երգ դաշնամուրի նվագակցությամբ - 2006 թվական
Տասը երգ հայ բանաստեղծների ստեղծագործություններով, դաշնամուրի նվագակցությամբ - 2006-2008 թվական
«Երեք երգ սիրո մասին» - 2008 թվական
* 1. «Չեն սիրում քո աչքերն էլ ինձ»
* 2. «Կանցնեն տարիներ»
* 3. «Ես ոչ մի աղի բլիթ չեմ կերել»


=== Դաշնամուրային մենանվագներ ===
«Պար», դաշնամուրային դուետի համար - 2004 թվական
«Էլեգիա», դաշնամուրի համար - 2006 թվական (Ռազմիկ Հայրապետյանի հիշատակին)
Ստեղծագործություններ երիտասարդ դաշնակահարի համար (10 պիես) - 2006-2008 թվական


== Ծանոթագրություններ ==
Յաանիկեսե

Յաանիկեսե (էստ․՝ Jaanikese), գյուղ Էստոնիայի Վալգամաա նահանգի Տիլլիստե շրջանում։
2011 թվականի տվյալներով գյուղում բնակվում էր 64 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դաշտային մկնաճուռակ

Դաշտային մկնաճուռակ (լատ.՝ Circus cianeus), ճուռակների ընտանիքի գիշատիչ թռչուն։ Ձմեռող է, քիչ տարածված։


== Արտաքին կառուցվածք ==
Մարմնի երկարությունը 44-52 սմ է, թևերի բացվածքը՝ 100-120 սմ. արուն վերևից մոխրագույն է, կուրծքը՝ մոխրագույն, փորը՝ սպիտակ։ Թևերը լայն են, ծայրերը՝ սև ու բութ, թևի հետին եզրը՝ մուգ մոխրագույնից սև։ Էգը վերևից մոխրագույն-դարչնագույն է, ներքևից՝ դեղին-դարչնագույն՝ դարչնավուն խիտ խայտերով, պոչը՝ շերտավոր։ Թռչելիս էգի և արուի գոտկատեղի սպիտակ բիծը տեսանելի է։


== Կենսակերպ ==
Որսի պահին թռչում է գետնից մի քանի մետր բարձր՝ թևերը V-աձև վեր պարզած։ Հաճախ նստում է ցանկապատերի ցածր սյուներին կամ թմբերին։ Բնակվում է լեռնատափաստաններում, ցանքադաշտերում, կիսաանապատներում։


== Սննդառություն ==
Սնվում է մանր կաթնասուններով, թռչուններով, միջատներով։ Նպաստում է ցանքատարածությունների առողջացմանը՝ ոչնչացնելով մեծ քանակությամբ դաշտամկներ և այլ մանր կրծողներ։ Ձմեռում է հիմնականում Արարատյան դաշտում։